“ไทยสมายล์” จับมือ “เดอะมอลล์ กรุ๊ป” สานต่อนโยบายรักษ์โลก
ไทยสมายล์ จับมือ เดอะมอลล์ กรุ๊ป สานต่อนโยบายรักษ์โลก ชวนแยกขยะพลาสติก พร้อมรับส่วนลดบัตรโดยสารไทยสมายล์ ณ ห้างสรรพสินค้า ดิ เอ็มควอเทียร์ เมื่อเร็วๆ นี้
9 ก.พ. 2564

นายวิเศรษฐ์ สนธิชัย รักษาการประธานเจ้าหน้าที่สายการพาณิชย์ สายการบินไทยสมายล์ จับมือเดอะมอลล์กรุ๊ป นำโดย นางสาววรลักษณ์ ตุลาภรณ์ ผู้บริหารสูงสุดฝ่ายการตลาด และ นางณัฐศมน วงศ์กิตติพัฒน์ ผู้อำนวยการใหญ่การตลาด บริษัท เดอะมอลล์ กรุ๊ป จำกัด เชิญชวนลูกค้าคัดแยกขยะพลาสติกที่สามารถนำกลับมารีไซเคิลใหม่ เพื่อร่วมกันเป็นส่วนหนึ่งในการจัดการขยะอย่างมีประสิทธิภาพผ่านตู้รีฟันหรือตู้หยอดขวดพลาสติกขยะรีไซเคิลอัตโนมัติ ที่ห้างสรรพสินค้าชั้นนำในเครือเดอะมอลล์ กรุ๊ป ทั้ง 5 แห่ง สะสมคะแนนเพื่อแลกรับบัตรกำนัลส่วนลดสำหรับการจองบัตรโดยสารไทยสมายล์ทุกเส้นทาง ณ ห้างสรรพสินค้า ดิ เอ็มควอเทียร์ เมื่อเร็วๆ นี้